Sárkányok és emberek

A mese alapján írj rövid történelmi vázlatot!

Hogyan élhettek együtt a sárkányok és az emberek? Találj ki híres sárkányfejedelmeket, sárkánylovagokat és sárkánybölcseket! (Pl. I. Lángfúvó Lambert a Rettentő, Pikkelyes Pongrác lovag, Bölcs Böngér a Behemót stb.) Írd le, miért lettek híresek és hogyan viselkedtek az emberekkel!

Készítsen mindenki egy-egy pár memóriakártyát a kitalált sárkányáról: egyikre rajzolja le és írja a nevét, másik kártyára az kerüljön, hogy miért híres. Keverjétek össze a kártyákat és már kezdődhet is a játék!

„Mintha mindent elfeledtek volna, amit valaha is tanultak tőlünk!” A mese szerint a sárkányok a természet tiszteletére és védelmére tanították az embereket. A füzetlapot oszd hosszában két oszlopra. Egyik oldalra írd, hogy milyen tanácsokat adhattak a sárkányok az embereknek, másik oldalra, hogy az emberek ennek ellenére hogyan pusztítják a környezetüket.

Pl. Takarékoskodj a tiszta vízzel és ne szennyezd a folyót! | Sok helyen a szennyvizet tisztítatlanul a folyóba eresztik.